Magister equitum

Magister equitum (ratsuväen mestari tai ratsumestari) oli Rooman tasavallan aikana erikoisvirka, jonka diktaattori nimitti astuessaan virkaan. Magister equitum toimi diktaattorin lähimpänä apulaisena. Magister equitumilla oli preettorin käskyvalta eli imperium. 

Nimitys magister equitum johtui siitä, että alkuaikoina sen kantaja johti ratsuväkeä, samalla kun diktaattori johti legioonia eli jalkaväkeä. 

Tunnetuin magister equitum oli luultavasti Marcus Antonius, joka toimi tässä virassa Julius Caesarin ensimmäisen diktaattorikauden aikana.

Luokka:Roomalaiset virat ja arvonimet